গুরুত্বপূর্ণ নিরাপত্তা বৈঠকে প্রধানমন্ত্রী, কীসের ইঙ্গিত?

ওয়েব ডেস্ক: পেহেলগাম কাণ্ডের ১৫দিনের মাথায় ভারত ‘অপারেশন সিঁদুর’ জারি করে। আর তাতেই পাকিস্তান এবং পাক অধিকৃত কাশ্মীরের ৯টি জঙ্গি ঘাটিতে হানা দেয় ভারতীয় সেনা। আর তারপরেই পাকিস্তান গতকাল অর্থাৎ বৃহস্পতিবার সীমান্তবর্তী এলাকাগুলিতে ড্রোন হামলা চালায়। তারই পরিপ্রেক্ষিতে ভারতও পালটা হানা করে, এবং পাকিস্তানের ৫০টি ড্রোন ভেঙে গুঁড়িয়ে দেয়। তারপরেই একাধিক বৈঠকে বসে কেন্দ্র।

তবে সেসবের মাঝেই ফের শুক্রবার রাতে শুরু হয়েছে পাকিস্তানের পক্ষ থেকে ড্রোন হামলা।

জম্মু কাশ্মীরে যেমন মুহুর্মুহু শুরু হয়েছে গোলা বারুদ বর্ষণ, তেমনভাবেই এবার অমৃতসরে সুরু হয়েছে পাকিস্তানি গোলা বারুদ হামলা। ইতিমধ্যেই পাকিস্তানে ৫টি গোলা বর্ষণের আওয়াজ শুনতে পাওয়া গেছে বলে জানা যাচ্ছে। ভারতও পাল্টা শুরু করেছে হামলা। আর শেষ পাওয়া খবর অনুযায়ী পাঞ্জাবে পাকিস্তানি ড্রোন ধ্বংস করল ভারত। তবে এবার জানা যাচ্ছে, জম্মু কাশ্মীরের শ্রীনগর বিমানবন্দরের কাছে শোনা গেল বিস্ফোরণের শব্দ। পাশাপাশি, পাঞ্জাবের ফিরোজপুরে পাক ড্রোন হামলায় আহত বেশকিছুজন।

আর এই আবহে এবার গুরুত্বপূর্ণ নিরাপত্তা বৈঠকে প্রধানমন্ত্রী। বৈঠকে উপস্থিত বিদেশমন্ত্রী এস জয়সঙ্কর, অজিত ডোভেল। প্রধানমন্ত্রীর বাসভবনে শুরু হয়েছে এই বৈঠক। ইতিমধ্যেই শুরু হয়েছে এই বৈঠক। ভারত-পাক যুদ্ধকালীন পরিস্থিতির আবহেই এই বৈঠকের ডাক রাতে।

শেষ পাওয়া খবর অনুযায়ী, বৈঠক ইতিমধ্যেই শেষ হয়ে গেছে। বিদেশনীতি নিয়ে এই বৈঠকের আলোচনা হয়েছে বলে জানা যাচ্ছে। গতকালের পর আজও পাকিস্তান যেভাবে জনবসতি এলাকায় হামলা চালিয়েছে, সেই কথাকেই মাথায় রেখে এই বৈঠকের ডাক। আগামিকাল ঠিক কী বার্তা তুলে ধরা হবে সমস্ত দেশের কাছে, এই বৈঠকে তা আলোচনা করা হয়।